ai4bharat/Pralekha huggingface dataset:
ప్రధాన మంత్రి కార్యాలయం
ఫిన్ లాండ్ ప్రధాని సనా మరిన్ కు, ప్రధాన మంత్రి శ్రీ నరేంద్ర మోదీ కి మధ్య వర్చువల్ పద్ధతి లో శిఖర సమ్మేళనం
ఫిన్ లాండ్ ప్రధాని సనా మరిన్ తో ప్రధాన మంత్రి శ్రీ నరేంద్ర మోదీ మంగళవారం నాడు, అంటే ఈ నెల 16 న, వర్చువల్ సమిట్ ను నిర్వహించనున్నారు.
భారతదేశాని కి, ఫిన్ లాండ్ కు మధ్య ప్రజాస్వామ్యం, స్వాతంత్ర్యం మరియు నియమాల పై ఆధారపడిన అంతర్జాతీయ వ్యవస్థ పునాదులు గా ఆప్యాయమైన, మైత్రిపూర్వక సంబంధాలు ఉన్నాయి. రెండు దేశాల లో వ్యాపారం, పెట్టుబడి, విద్య, నూతన ఆవిష్కరణ లు, విజ్ఞాన శాస్త్రం, సాంకేతిక విజ్ఞానం లతో పాటు పరిశోధన, అభివృద్ధి రంగాల లో విస్తృత సహకారం కొనసాగుతున్నది. ఇరు పక్షాలు సామాజిక సవాళ్ల ను పరిష్కరించడానికి ఆర్టిఫిశల్ ఇంటెలిజెన్స్ ను ఉపయోగించుకొని ఒక క్వాంటమ్ కంప్యూటర్ ను సంయుక్తం గా అభివృద్ధి పరిచే అంశం లో ప్రస్తుతం కలసి పని చేస్తున్నాయి. ఫిన్ లాండ్ కు చెందిన ఇంచుమించు 100 కంపెనీ లు భారతదేశం లో టెలికమ్యూనికేశన్స్, ఎలివేటర్స్, యంత్ర సామగ్రి, నవీకరణ యోగ్య శక్తి సహా శక్తి రంగం వంటి వివిధ రంగాల లో క్రియాశీల కార్యకలాపాల ను నిర్వహిస్తున్నాయి. దాదాపు 30 భారతదేశ కంపెనీలు ఫిన్ లాండ్ లో ప్రధానం గా ఐటి, వాహన ఉపకరణాలు, ఆతిథ్య రంగం ల లో కార్యకలాపాలను నిర్వహిస్తున్నాయి.
శిఖర సమ్మేళనం లో భాగం గా, ఉభయ నేత లు ద్వైపాక్షిక సంబంధాల తో పాటు పరస్పర హితం ముడిపడిన ప్రాంతీయ అంశాల పై, ప్రపంచ అంశాల పై తమ తమ అభిప్రాయాల ను పరస్పరం వెల్లడించుకోనున్నారు. ఈ వర్చువల్ సమిట్ భారతదేశం-ఫిన్ లాండ్ భాగస్వామ్యాన్ని రాబోయే కాలం లో మరేయే రంగాల కు విస్తరించాలో అనే అంశం లో ఒక నమూనా ను కూడా ఆవిష్కరించనుంది.
జాతీయ భద్రతా మండలి సెక్రటేరియట్
బిమ్స్టెక్ సదస్సు నిర్వహించిన నేషనల్ సెక్యూరిటీ కౌన్సిల్ సెక్రెటేరియట్
సైబర్ సెక్యూరిటీపై నిపుణుల గ్రూప్
నేషనల్ సెక్యూరిటీ కౌన్సిల్ సెక్రటేరియట్, భారత ప్రభుత్వం ‘సైబర్ సెక్యూరిటీ సహకారం’పై బిమ్స్టెక్ నిపుణుల బృందం రెండు రోజుల సమావేశాన్ని 14-15 జూలై 2022న న్యూఢిల్లీలో నిర్వహిస్తోంది. మార్చి 2019లో బ్యాంకాక్లో జరిగిన బిమ్స్టెక్ జాతీయ భద్రతా అధికారుల సమావేశంలో చేసిన ఒప్పందం ప్రకారం బిమ్స్టెక్ ప్రాంతాలలో సైబర్ సెక్యూరిటీ సవాళ్లను ఎదుర్కోవడానికి బిమ్స్టెక్ నిపుణుల బృందం కార్యాచరణ ప్రణాళికను రూపొందిస్తుందని తీసుకున్న నిర్ణయం మేరకు ఈ సమావేశం జరిగింది.
నేషనల్ సైబర్ సెక్యూరిటీ కోఆర్డినేటర్ లెఫ్టినెంట్ జనరల్ రాజేష్ పంత్ నేతృత్వంలోని వ్యక్తిగత సమావేశానికి బంగ్లాదేశ్, భూటాన్, భారత్, మయన్మార్, నేపాల్, శ్రీలంక మరియు థాయ్లాండ్ నుండి ప్రతినిధులు హాజరుకానున్నారు. ప్రతినిధులందరూ వారి సంబంధిత ప్రభుత్వ సంస్థకు చెందిన సైబర్ సెక్యూరిటీలో నిపుణులు.
PIC Caption: జాతీయ భద్రతా మండలి సెక్రటేరియట్లో బిమ్స్టెక్ సైబర్ సెక్యూరిటీ నిపుణులు సమావేశం.
బిమ్స్టెక్ ఫోరమ్లో భద్రతా రంగానికి అగ్రగామిగా ఉన్న భారతదేశం సైబర్ సెక్యూరిటీ సహకారంపై ఈ సమావేశాన్ని నిర్వహించడానికి, సైబర్ భద్రతపై కార్యాచరణ ప్రణాళికను రూపొందించడానికి చొరవ తీసుకుంది. బిమ్స్టెక్ సభ్య దేశాలకు సైబర్ భద్రత మరియు సంఘటన ప్రతిస్పందనతో వ్యవహరించే సంబంధిత ప్రభుత్వ సంస్థల సీనియర్ అధికారులు ప్రాతినిధ్యం వహిస్తున్నారు.
ఈ బిమ్స్టెక్ నిపుణుల బృందం సమావేశం యొక్క ప్రధాన లక్ష్యం ఇన్ఫర్మేషన్ కమ్యూనికేషన్ టెక్నాలజీల ఉపయోగంలో సైబర్ భద్రతను బలోపేతం చేయడానికి బిమ్స్టెక్ సభ్య దేశాల మధ్య సమన్వయం మరియు సహకారాన్ని పెంపొందించే కార్యాచరణ ప్రణాళికను రూపొందించడం. ఈ యాక్షన్ ప్లాన్ సైబర్ సంబంధిత సమాచారం, సైబర్ నేరాలు, క్లిష్టమైన సమాచార మౌలిక సదుపాయాల రక్షణ, సైబర్ సంఘటనల ప్రతిస్పందన, సైబర్ నిబంధనలకు సంబంధించిన అంతర్జాతీయ పరిణామాల మార్పిడికి సంబంధించిన యంత్రాంగాలను పరిశీలిస్తుంది. యాక్షన్ ప్లాన్ను 5 సంవత్సరాల వ్యవధిలో అమలు చేయాలని ప్రతిపాదించబడింది. అనంతరం సైబర్ సెక్యూరిటీపై నిపుణుల బృందం కార్యాచరణ ప్రణాళికను సమీక్షిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
202.79 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.86 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,45,026
గత 24 గంటల్లో నమోదయిన కొత్త కేసులు 18,313
ప్రస్తుత రికవరీ రేటు 98.47%
వారపు పాజిటివిటీ రేటు 4.57%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 202.79 కోట్ల  డోసులను అధిగమించింది. 2,68,10,586 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.86 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10411302
|
|
రెండో డోసు
|
|
10087674
|
|
ముందు జాగ్రత్త డోసు
|
|
6219109
|
|
ఫ్రంట్లైన్ సిబ్బంది
|
|
మొదటి డోసు
|
|
18429788
|
|
రెండో డోసు
|
|
17666785
|
|
ముందు జాగ్రత్త డోసు
|
|
11958818
|
|
12-14 ఏళ్ల వారు
|
|
మొదటి డోసు
|
|
38674262
|
|
రెండో డోసు
|
|
27320571
|
|
15-18 ఏళ్ల వారు
|
|
మొదటి డోసు
|
|
61068357
|
|
రెండో డోసు
|
|
50723244
|
|
18-44 ఏళ్ల వారు
|
|
మొదటి డోసు
|
|
559348121
|
|
రెండో డోసు
|
|
508014033
|
|
ముందు జాగ్రత్త డోసు
|
|
16910501
|
|
45-59 ఏళ్ల వారు
|
|
మొదటి డోసు
|
|
203655603
|
|
రెండో డోసు
|
|
195104198
|
|
ముందు జాగ్రత్త డోసు
|
|
11928700
|
|
60 ఏళ్లు పైబడినవారు
|
|
మొదటి డోసు
|
|
127420785
|
|
రెండో డోసు
|
|
121920445
|
|
ముందు జాగ్రత్త డోసు
|
|
31099426
|
|
ముందు జాగ్రత్త డోసులు
|
|
7,81,16,554
|
|
మొత్తం డోసులు
|
|
2,02,79,61,722
దేశవ్యాప్త క్రియాశీల కేసుల సంఖ్య 1,45,026. మొత్తం పాజిటివ్ కేసుల్లో ఇది 0.33 శాతం.
భారతదేశ రికవరీ రేటు 98.47 శాతంగా ఉంది. గత 24 గంటల్లో 20,742 మంది రోగులు కోలుకున్నారు. దీంతో, కోలుకున్న రోగుల సంఖ్య  4,32,67,571 కి పెరిగింది.
గత 24 గంటల్లో 18,313 కొత్త కేసులు నమోదయ్యాయి.
గత 24 గంటల్లో మొత్తం 4,25,337 పరీక్షలు చేశారు. దేశవ్యాప్తంగా ఇప్పటివరకు 87.36 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 4.57 శాతంగా, రోజువారీ పాజిటివిటీ రేటు 4.31 శాతంగా నమోదయ్యాయి.
సాంస్కృతిక మంత్రిత్వ శాఖ
సాంస్కృతిక శాఖ కేంద్ర సలహా మండలి సమావేశానికి అధ్యక్షత వహించిన కేంద్ర సాంస్కృతిక మంత్రి
కేంద్రా సాంస్కృతిక శాఖ మంత్రి శ్రీ ప్రహ్లాద్ సింగ్ పటేల్ నేడు ఢిల్లీలోని గాంధీ స్మృతిలో  జరిగిన కేంద్ర సలహా మండలి  సమావేశానికి అధ్యక్షత వహించారు. ఈ సమావేశానికి మండలి సభ్యులు కొందరు హైబ్రిడ్ విధానంలో పాల్గొన్నారు. కొందరు సభ్యులు ఈ సమావేశానికి వ్యక్తిగతంగా హాజరు అయ్యారు. మరికొందరు వర్చువల్ విధానంలో ఈ సమావేశంలో పాల్గొన్నారు.
ఈ సమావేశంలో భాగంగా ముందుగా కేంద్ర ప్రభుత్వం చేపట్టిన, కొనసాగుతున్న వివిధ కార్యకలాపాలను గురించి, భారతదేశ స్వాతంత్య్ర 75 ఏండ్ల వేడుక “ఆజాది కా అమృత్ మహోత్సవ్” నిర్వహణను గురించి చర్చలు జరిపారు. సీఏబీసీ బోర్డు సభ్యులు వివిధ కార్యకలాపాలను గురించి తెలుసుకున్నారు. ఈ విషయంలో.. వారి తమ విలువైన సలహాలను పంచుకున్నారు. ఈ సమావేశం సందర్భంగా, కళలు, సంగ్రహాలయాలు, సాంస్కృతిక ప్రదేశాలు, వివిధ రకాల అకాడమీలకు చెందిన కార్యకలాపాలు, సాంస్కృతిక మంత్రిత్వ శాఖ నిధులు సమకూర్చే జ్ఞాన సంస్థల వంటి విషయాలను గురించి.. కేంద్ర సాంస్కృతిక మంత్రిత్వ శాఖ చేపట్టిన వివిధ రకాల కార్యకలాపాల గురించి సమగ్రంగానూ చర్చలు జరిపారు. ఈ సమావేశంలో భాగంగా.. ఇటీవలి సంవత్సరాలలో ఆర్కియాలజికల్ సర్వే ఆఫ్ ఇండియా చేపట్టిన వివిధ రకాల కార్యకలాపాలపై వివరణాత్మక ప్రజెంటేషన్ ఇవ్వడం జరిగింది. చర్చ సందర్భంగా సభ్యులు.. కేంద్ర సాంస్కృతిక శాఖ వివిధ రకాల కార్యక్రమాలలో పాలుపంచుకోవాలని, రూపొందించాలని, భారత సమాజంలోని వివిధ స్థాయిలలో సృజనాత్మకతపై దృష్టి పెట్టడానికి తోడు ప్రస్తుత ప్రాంతీయ కార్యక్రమాల ద్వారా నిర్లక్ష్యం చేయబడిన, జనజీవనంలో నిలబడలేని విధంగా ఉన్న వివిధ ప్రాంతాలలో సృజనాత్మకతపై దృష్టి పెట్టడానికి ప్రస్తుత విధాన కార్యక్రమాలను ముమ్మరం చేయాలని కూడా సలహా ఇవ్వడం జరిగింది. కళాకారుల పని మరియు జీవన పరిస్థితులను చక్కదిద్దడానికి సంక్షేమ చర్యలు తీసుకోవడంలో కళాకారుల కేంద్రీకృత విధానాన్ని చాలా దగ్గరగా పర్యవేక్షించాలని సభ్యులు సిఫారసు చేశారు. సాంస్కృతిక మంత్రి సూచనలను స్వాగతించారు. భారతదేశం యొక్క గొప్ప సంస్కృతి మరియు వారసత్వాన్ని ప్రోత్సహించడం, అభివృద్ధి చేయడం మరియు పరిరక్షించడం కోసం తగిన చర్యలు చేపడతామని సభ్యులకు కేంద్ర మంత్రిత్వ శాఖ హామీ ఇచ్చింది. ముఖ్యంగా ఇప్పటి వరకు నిర్లక్ష్యానికి చేయబడిన మన వారసత్వ కళలను నిలబెట్టేందుకు గాను తగిన చర్యలు చేపడుతామని హామీ ఇచ్చింది. ఈ సమావేశంలో సీఏబీసీ సభ్యులు డాక్టర్ అనుపమ హోస్కెరే, ప్రొఫెసర్ చందన్ కుమార్, డాక్టర్ చంద్ర ప్రకాష్, శ్రీ చేతన్ జోషి, శ్రీ రవీంద్ర బాజ్పాయ్, శ్రీ దేవేంద్ర శర్మ, వెన్ లామా చోస్పెల్ జోట్పా, శ్రీమతి మంజు బోరా, డాక్టర్ విక్రమ్ సంపత్, ప్రొఫెసర్ డాక్టర్ అచింత్యా బిస్వాస్, ప్రొఫెసర్ మిచెల్ డానినో, శ్రీ ఎస్. ఎన్. సేతురామ్, డాక్టర్ సరోజ్ రాణి, శ్రీ సహమ్షేర్ సింగ్ మన్హాస్, డాక్టర్ బి. ఆర్ మణి మరియు ప్రొఫెసర్ బసంత్ షిండే తదితరులు పాల్గొన్నారు. ఈ సమావేశంలో కేంద్ర సాంస్కృతిక కార్యదర్శి, కమిటీ మెంబర్ కన్వీనర్ శ్రీ రాఘవేంద్ర సింగ్తో పాటుగా.. సాంస్కృతిక మంత్రిత్వ శాఖ ఉన్నతాధికారులు కూడా పాల్గొన్నారు.
రసాయనాలు, ఎరువుల మంత్రిత్వ శాఖ
ప్రపంచ రసాయనాలు మరియు ఎరువుల మార్కెట్కు నాయకత్వం వహించడానికి భారత్కు స్వంత నమూనాను రూపొందించాలని రసాయనాలు,ఎరువులశాఖ మంత్రి డాక్టర్ మన్సుఖ్ మాండవియా పిలుపునిచ్చారు
'మేక్ ఇన్ ఇండియా, మేక్ ఫర్ ది వరల్డ్' అనే ప్రధానమంత్రి శ్రీ నరేంద్ర మోదీ దార్శనికతకు అనుగుణంగా కెమికల్స్ అండ్ మెట్రోకెమికల్స్ రంగం భారతదేశాన్ని ప్రపంచ తయారీ హబ్గా మార్చగలదు: డాక్టర్ మన్సుఖ్ మాండవియా
భారత రసాయన మరియు పెట్రోకెమికల్ పరిశ్రమ దేశ వృద్ధిని పెంచడంలో గణనీయమైన పాత్రను పోషించే భారీ సామర్థ్యాన్ని కలిగి ఉంది: శ్రీ భగవంత్ ఖుబా
'మేక్ ఇన్ ఇండియా, మేక్ ఫర్ ది వరల్డ్' అనే ప్రధాన మంత్రి శ్రీ నరేంద్ర మోదీ దార్శనికకు అనుగుణంగా కెమికల్స్ మరియు పెట్రోకెమికల్స్ రంగం భారతదేశాన్ని గ్లోబల్ మ్యానుఫ్యాక్చరింగ్ హబ్గా మార్చగలదని కెమికల్స్ అండ్ పెట్రోకెమికల్స్ అడ్వైజరీ ఫోరమ్ మూడో సమావేశంలో కేంద్ర రసాయనాలు, ఎరువులు మరియు ఆరోగ్య, కుటుంబ సంక్షేమ శాఖ మంత్రి డాక్టర్ మన్సుఖ్ మాండవియా తెలిపారు. ఈ కార్యక్రమంలో కెమికల్ & ఫెర్టిలైజర్స్ శాఖ సహాయ మంత్రి భగవంత్ ఖూబా కూడా పాల్గొన్నారు.
ఈ సందర్భంగా డాక్టర్ మన్సుఖ్ మాండవియా ప్రసంగిస్తూ..దేశ వృద్ధిని పెంచడంలో భారత రసాయన,పెట్రో రసాయన పరిశ్రమ గణనీయమైన పాత్రను పోషించగలదని పేర్కొన్నారు. ఈ రంగంలో ప్రపంచ మార్కెట్ను నడిపించడానికి భారతదేశం తన స్వంత నమూనాను రూపొందించాల్సిన అవసరం ఉందని చెప్పారు. ఈ మేరకు భవిష్యత్ వ్యూహాన్ని రూపొందించాలని కంపెనీలు మరియు అడ్వైజరీ ఫోరమ్ను ఆయన కోరారు. "ఇది ప్రపంచ డిమాండ్లు మరియు పరిశ్రమల అవసరాలతో సమకాలీకరించబడుతుంది. భారతదేశానికి సవాలును అధిగమించే సామర్థ్యం ఉంది; ఫలితాలపై దృష్టి కేంద్రీకరించే వ్యూహం అవసరం" అని చెప్పారు.
"స్వంత దేశీయ డిమాండ్ను మరియు గ్లోబల్ డిమాండ్ను కూడా తీర్చే దిశగా భారత్ను తీసుకెళ్లడానికి కార్యాచరణ పాయింట్లను గుర్తించడంతో పాటు సంప్రదింపులు, నిర్ణయాల తయారీలో మన స్వంత నమూనాను రూపొందించుకుందాం" అని డాక్టర్ మాండవ్య హైలైట్ చేశారు. ఈ రంగంలో దేశీయ అవసరాలను తీర్చే పరిశోధన, అభివృద్ధిలో భాగస్వాములు కావాలని పరిశ్రమ మరియు విద్యాసంస్థలను కూడా ఆయన కోరారు. ఎంఎస్ఎంఈ వంటి రంగాల సవాళ్లు మరియు అవసరాలను తీర్చడానికి ఆర్&డిని లక్ష్యంగా చేసుకున్నాము' అని ఆయన పేర్కొన్నారు.
ఈ కార్యక్రమంలో శ్రీ భగవంత్ ఖూబా ప్రసంగిస్తూ..పరిశ్రమలకు అనుకూలమైన ప్రభుత్వ విధానాలను, దేశంలో సులభతరమైన వ్యాపారం కోసం చేపట్టిన పలు కార్యక్రమాలను హైలైట్ చేశారు. భారతదేశం ఎదుగుతున్న ఆర్థిక వ్యవస్థ అని పేర్కొన్న ఆయన.. భారతీయ రసాయన మరియు పెట్రోకెమికల్ పరిశ్రమలకు అపారమైన సామర్థ్యాన్ని కలిగి ఉన్నాయని అలాగే దేశ వృద్ధిని పెంచడంలో గణనీయమైన పాత్ర పోషిస్తాయని పేర్కొన్నారు.
కార్యక్రమంలో అడ్వైజరీ ఫోరమ్ సమర్పించిన పెట్రోకెమికల్స్పై ప్రణాళిక చర్చించబడింది. 'పరిశ్రమ ల్యాండ్స్కేప్ను అర్థం చేసుకోవడం'పై రూపొందించిన నివేదిక కూడా విడుదల చేశారు..
దేశంలో కెమికల్, పెట్రోకెమికల్ రంగ వృద్ధిని ప్రభావితం చేసే అవరోధాలను గుర్తించడానికి, విధానపరమైన జోక్యాల ద్వారా పరిశ్రమ వృద్ధిని సులభతరం చేయడానికి 10 జూలై 2019న రసాయనాలు&పెట్రోకెమికల్ రంగ సలహా ఫోరమ్ ఏర్పాటు చేయబడింది. ఇతర మంత్రిత్వ శాఖల సమన్వయంతో పరిష్కరించబడే సమస్యలను లేవనెత్తడానికి పరిశ్రమ సంఘాలకు ఒక వేదికను అందించడం ఈ అడ్వైజరీ ఫోరమ్ పాత్ర. పాలసీలను రూపొందించడానికి మరియు ఈ రంగంలో దేశాన్ని 'ఆత్మనిర్భర్'గా మార్చడానికి కొత్త చొరవలను తీసుకోవడానికి వాటాదారులకు వారి ఇన్పుట్లను అందించడానికి ఇది అవకాశాన్ని అందిస్తుంది. ఈ 'సలహాల వేదిక'లో పరిశ్రమ సంఘాలు, విద్యాసంస్థలు, సిఎస్ఐఆర్ ప్రయోగశాలలు, పిఎస్యులు, రాష్ట్రాల ప్రతినిధులు సభ్యులుగా ఉన్నారు. కేంద్ర రసాయనాలు,ఎరువుల శాఖ మంత్రి అధ్యక్షతన ఈ ఫోరమ్ పనిచేస్తుంది.
కార్పొరేట్ వ్యవహారాల మంత్రిత్వ శాఖ
ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా కు మరియు సర్టిఫైడ్ ప్రొఫెశనల్ అకౌంటెంట్స్ అఫ్గానిస్తాన్  కు మధ్య ఎంఒయు కు ఆమోదం తెలిపిన మంత్రివర్గం
ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  కు మరియు సర్టిఫైడ్ ప్రొఫెషనల్ అకౌంటెంట్స్ అఫ్గానిస్తాన్  కు మధ్య అవగాహనపూర్వక ఒప్పందం పై సంతకాల కు ఆమోదం తెలిపింది.
ఈ ఎంఒయు ‘‘అఫ్గానిస్తాన్ అకౌంటెన్సీ బోర్డ్ ’’ యొక్క కెపాసిటీ బిల్డింగ్, జ్ఞానం బదలాయింపు నకు మార్గాన్ని సుగమం చేయడం ద్వారా అఫ్గానిస్తాన్ లో ఐటి కెపాసిటి అండ్ క్వాలిటీ అశ్యువరన్స్ ను పటిష్టపరచడం; విద్యార్థుల మరియు సభ్యుల రాకపోకల కార్యక్రమాలు; ఉభయ పక్షాల కు ప్రయోజనకరంగా ఉండేటటువంటి చర్చాసభలు, సమావేశాలు మరియు సంయుక్త కార్యకలాపాల నిర్వహణ రంగాల లో పరస్పర సహకారానికి ఒక ఫ్రేమ్ వర్క్ ను నెలకొల్పుతుంది.
లక్ష్యాలు:
1. అకౌంటింగ్ వృత్తి లో తాజా పరిణామాల పట్ల విద్యార్థుల మరియు సభ్యుల రాక పోక ల కార్యక్రమాల ను చేపట్టడం ద్వారా వారి అవగాహన ను పెంచడం; ఇందుకోసం అధ్యయన యాత్రలు లేదా ఇరు పక్షాల కు చెందిన సంస్థ లు నిర్ణయించిన మేరకు మరే రూపం లోనైనా ముందుకు పోవడం జరుగుతుంది.
2. భారతదేశం లో అకౌంటెన్సీ వృత్తి వికాసానికి సంబంధించిన తాజా సమాచారాన్ని సమకూర్చడం మరియు అంతర్జాతీయ స్థాయి తో సరితూగే చక్కని వృత్తిపరమైన అభ్యాసాలను ప్రోత్సహించడం;
3. అఫ్గానిస్తాన్ లో అవసరమైనటువంటి నాణ్యత నియంత్రణ లు మరియు నియమిత కాలిక సమీక్షల వ్యవస్థ ద్వారా జ్ఞానం బదిలీ కి మార్గాన్ని సుగమం చేస్తూ, అఫ్గానిస్తాన్ లోని నాణ్యతా హామీ కి సంబంధించిన యంత్రాంగాన్ని బలోపేతం చేయడం.
ప్రభావం:
భారతదేశం మరియు అఫ్గానిస్తాన్ లు చారిత్రక, సాంస్కృతిక బంధాల ఆధారంగా ఒక అతి బలమైన భాగస్వామ్యాన్ని ఏర్పరచుకొన్నాయి. ఇటీవల కొంత కాలంగా రెండు దేశాల మధ్య భాగస్వామ్యం సరికొత్త శిఖరాల ను అందుకొంది. భారతదేశం అనుసరిస్తున్న అఫ్గానిస్తాన్ విధానం మరింత విశ్వాసనీయమైందిగాను, బహుళ పార్శ్వాల తో కూడుకొన్నదిగాను రూపుదిద్దుకొంది. అఫ్గానిస్తాన్ లో ఇప్పుడిప్పుడే బలం పుంజుకొంటున్న ఆర్థిక వ్యవస్థ లో పెట్టుబడులకు భారతదేశం ముందంజ వేసింది. అలాగే, కాబుల్ యొక్క రక్షణ సామర్ధ్యాన్ని పటిష్టపరచడం తో పాటు, ప్రాంతీయ సంధానాన్ని మరియు ఏకీకరణ ను ప్రోత్సహించడం కూడా జరుగుతోంది.
భారతదేశ చార్టర్డ్ అకౌంటెంట్ లకు అఫ్గానిస్తాన్ యాజమాన్య సంస్థ లలో గుర్తింపు ను, ఆమోదయోగ్యత ను కల్పించడం ద్వారా పరోక్ష ఉపాధి కల్పనకు మార్గాన్ని సుగమం చేసి భారతదేశానికి మరియు ఐసిఎఐ కి అఫ్గానిస్తాన్ సహాయపడనుంది. గత కొన్ని సంవత్సరాలు గా రెండు దేశాల మధ్య వేళ్ళూనుకొన్న సంబంధం స్వాభావికం గా వ్యూహాత్మకమైంది గాను, పరస్పర హితకరమైంది గాను మారిందని కూడా నమ్ముతున్నారు.
పూర్వరంగం:
ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  అనేది భారత పార్లమెంట్ తీసుకువచ్చిన ‘చార్టర్డ్ అకౌంటెంట్స్ చట్టం, 1949’ ద్వారా ఏర్పడ్డ ఒక చట్టబద్ధ సంస్థ. భారతదేశం లో చార్టర్డ్ అకౌంటెన్సీ వృత్తి ని నియంత్రించేందుకు ఈ సంస్థ ను ఏర్పాటు చేయడమైంది. సిపిఎ అఫ్గానిస్తాన్ అనేది అఫ్గానిస్తాన్ లో అకౌంటెన్సీ వృత్తి కి సంబంధించిన ఒక స్వతంత్ర నియంత్రణ సంస్థ. ఇది ఇస్లామిక్ రిపబ్లిక్ ఆఫ్ అఫ్గానిస్తాన్ ప్రభుత్వ ఆర్థిక మంత్రిత్వ శాఖ పర్యవేక్షణ లో తన కార్యకలాపాల ను నిర్వహిస్తూ ఉంటుంది.
(
ఆరోగ్య, కుటుంబ సంక్షేమ మంత్రిత్వ శాఖ
63.43 కోట్ల డోసులను దాటిన భారతదేశ కొవిడ్-19 టీకా కార్యక్రమం
97.51 శాతానికి చేరిన రికవరీ రేటు
గత 24 గంటల్లో 42,909 కొత్త కేసులు నమోదు
మొత్తం కేసుల్లో క్రియాశీల కేసులు  1.15 శాతం
వారపు పాజిటివిటీ రేటు  గత 66 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమంలో భాగంగా, గత 24 గంటల్లో 31,14,696 డోసులను ప్రజలకు అందించారు. ఈ రోజు ఉదయం 7 గంటల వరకు తాత్కాలిక సమాచారం ప్రకారం 63.43 కోట్ల డోసులను  టీకా కార్యక్రమం అధిగమించింది. 68,14,305 సెషన్ల ద్వారా ఇది సాధ్యమైంది.
ఈ రోజు ఉదయం 8 గంటల వరకు ఉన్న తాత్కాలిక సమాచారం ప్రకారం:
|
|
హెచ్సీడబ్ల్యూలు
|
|
మొదటి డోసు
|
|
1,03,57,456
|
|
రెండో డోసు
|
|
83,55,737
|
|
ఎఫ్ఎల్డబ్ల్యూలు
|
|
మొదటి డోసు
|
|
1,83,19,387
|
|
రెండో డోసు
|
|
1,30,84,369
|
|
18-44 ఏళ్ల వారు
|
|
మొదటి డోసు
|
|
24,41,76,113
|
|
రెండో డోసు
|
|
2,65,28,385
|
|
45-59 ఏళ్ల వారు
|
|
మొదటి డోసు
|
|
12,93,88,782
|
|
రెండో డోసు
|
|
5,34,76,008
|
|
60 ఏళ్లు పైబడినవారు
|
|
మొదటి డోసు
|
|
8,62,64,550
|
|
రెండో డోసు
|
|
4,44,30,571
|
|
మొత్తం
|
|
63,43,81,358
దేశవ్యాప్తంగా టీకాల వేగాన్ని పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది.
గత 24 గంటల్లో 34,763 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,19,23,405కు పెరిగింది.
దేశవ్యాప్త రికవరీ రేటు 97.51 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 64వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 42,909 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 3,76,324. దేశంలోని మొత్తం పాజిటివ్ కేసుల్లో ఇది 1.15 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 14,19,990 పరీక్షలు చేశారు. దేశవ్యాప్తంగా ఇప్పటివరకు 52.01 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 2.41 శాతంగా ఉంది. గత 66 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 3.02 శాతంగా ఉంది. గత 84 రోజులుగా 5 శాతం కంటే తక్కువగా నమోదవుతోంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 170.87 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 8,92,828
మొత్తం కేసుల్లో క్రియాశీల కేసులు 2.11%
ప్రస్తుత రికవరీ రేటు 96.70%
గత 24 గంటల్లో 1,72,211 మంది కోలుకున్నారు. దీంతో, కోలుకున్నవారి మొత్తం సంఖ్య 4,10,12,869 కు పెరిగింది.
గత 24 గంటల్లో 71,365 కొత్త కేసులు నమోదయ్యాయి.
రోజువారీ పాజిటివిటీ రేటు 4.54%
వారపు పాజిటివిటీ రేటు 7.57%
గత 24 గంటల్లో చేసిన 15,71,726 కొవిడ్ పరీక్షలతో కలిపి ఇప్పటివరకు 74.46 కోట్ల పరీక్షలు చేశారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
నరోడా.. ఖుర్జాలోని ‘సిసిఎస్ఐఆర్-సిజిసిఆర్ఐ’ ఔట్రీచ్ సెంటర్లలో ‘ఒక వారం-ఒక ల్యాబ్’ కార్యక్రమం కింద ‘ఓపెన్ డే.. సోషల్ కనెక్ట్’
“ఒక వారం-ఒక ల్యాబ్” కార్యక్రమం కింద నరోడా  ఖుర్జా లోని ‘సిసిఎస్ఐఆర్-సిజిసిఆర్ఐ’ ఔట్రీచ్ సెంటర్లలో 2023 ఆగస్టు 24న వివిధ కార్యక్రమాలు నిర్వహించారు. నరోడాలో నిర్వహించిన కార్యక్రమంలో ‘ఎన్ఐడి, జియు’సహా వివిధ విద్యా సంస్థల నుంచి 65 మందికిపైగా విద్యార్థులు, అధ్యాపకులు పాల్గొన్నారు. ఈ కార్యక్రమంలో సోన్యా గ్రూప్ సంస్థల అధిపతి శ్రీ రూపేష్భాయ్ షా ముఖ్య అతిథిగా, విద్రెస్ ఇండియా సంస్థ నుంచి శ్రీ జి.జి.త్రివేది విశిష్ట అతిథిగా పాల్గొన్నారు. ‘సిసిఎస్ఐఆర్-సిజిసిఆర్ఐ’ డైరెక్టర్ డాక్టర్ సుమన్ కుమారి మిశ్రా ఆహూతులకు స్వాగతం పలికారు. ఈ కార్యక్రమం అనంతరం వారంతా వివరణాత్మక ప్రయోగశాల సందర్శనకు వెళ్లారు.
అలాగే ఖుర్జా కేంద్రంలోనూ ఇదే తరహా కార్యక్రమం నిర్వహించారు. బులంద్షహర్ చీఫ్ డెవలప్మెంట్ ఆఫీసర్ శ్రీ కుల్దీప్ మీనా దీనికి ముఖ్య అతిథిగా హాజరుకాగా, ‘కెపిఎంఎ’ అధ్యక్షుడు శ్రీ ఆర్.రన్నా ప్రత్యేక అతిథిగా పాల్గొన్నారు. అలాగే విద్యార్థులు, కళాకారులు కూడా పెద్ద సంఖ్యలో పాల్గొన్నారు.
ఎగువ చిత్రమాలిక: నరోడా కేంద్రంలో కార్యక్రమాలు
దిగువ చిత్రమాలిక: ఖుర్జా కేంద్రంలో కార్యక్రమాలు
సమాచార, ప్రసార మంత్రిత్వ శాఖ
ముగిసిన సమాచార , ప్రసార మంత్రిత్వ శాఖ ఐకానిక్ వారోత్సవాలు
ఆజాది కా అమృత్ మహోత్సవంలో భాగంగా సమాచార మరియు ప్రసార మంత్రిత్వ శాఖ నిర్వహించిన ఐకానిక్ వారోత్సవాలు నిన్న ముగిసాయి. ఆగస్ట్ 23వ తేదీన ప్రారంభమైన ఈ వారోత్సవాల్లో మంత్రిత్వ శాఖకి చెందిన అన్ని మీడియా యూనిట్లు పాల్గొన్నాయి. వారోత్సవాల్లో భాగంగా " రాజ్యాంగ నిర్మాణం"పై ఏర్పాటు చేసిన ఈ-ఫోటో ప్రదర్శన, "చిత్రాంజాలి@75" పేరిట వర్చువల్ విధానంలో నిర్వహించిన పోస్టర్ల ప్రదర్శన సందర్శకులను ఆకట్టుకున్నాయి. పాటు కేంద్ర మంత్రులు శ్రీ అనురాగ్ సింగ్ ఠాకూర్, శ్రీ జి. కిషన్ రెడ్డి, శ్రీ అర్జున్ రామ్ మేఘ్వాల్, డా. ఎల్. మురుగన్ శ్రీమతి మీనాక్షి లేఖి కార్యక్రమంలో పాల్గొన్నారు.
ఐకానిక్ వారోత్సవాల్లో దూరదర్శన్ నెట్వర్క్ "నేతాజీ", "రాచరిక రాష్ట్రాల విలీనం" వంటి డాక్యుమెంటరీలను ప్రదర్శించింది. "ఐలాండ్ సిటీ", "క్రాసింగ్ బ్రిడ్జెస్ " మొదలైన చిత్రాలను జాతీయ చలన చిత్ర పరిశ్రమ సంస్థ తన ఓటీటీ ప్లాట్ఫామ్ www.cinemasofindia లో నిర్వహించిన చిత్రోత్సవంలో ప్రదర్శించింది.
దూరదర్శన్, ఆకాశవాణి ప్రాంతీయ వార్తా యూనిట్లు తమ రోజువారీ వార్తలు మరియు ప్రత్యేక కార్యక్రమాల ద్వారా స్వాతంత్ర్య సమరయోధులు, చారిత్రాత్మక ప్రాముఖ్యత కలిగిన ప్రదేశాలు, సంఘటనలను ప్రత్యేకంగా ప్రసారం చేశాయి. అనేక కమ్యూనిటీ రేడియో స్టేషన్లు కూడా ప్రత్యేక కార్యక్రమాలను ప్రసారం చేశాయి. ఈ కార్యక్రమాలలో స్వాతంత్య్ర సమరయోధుల త్యాగాలు, స్వాతంత్య్ర పోరాటంలో వారు చూపించిన అసాధారణమైన తెగువ , పరాక్రమం, అంకితభావం, గుర్తింపుకు నోచుకోని వీరులకు సంబంధించిన అనేక అంశాలను ప్రముఖంగా ప్రసారం చేశారు.
బ్యూరో ఆఫ్ అవుట్రీచ్,కమ్యూనికేషన్ నిర్వహిస్తున్న రీజనల్ అవుట్ రీచ్ బ్యూరోలు దేశవ్యాప్తంగా వివిధ కార్యక్రమాలను నిర్వహించాయి. సాంగ్ మరియు డ్రామా డివిజన్ 1000 కి పైగా పిఆర్టిల ద్వారా వీధి నాటకాలు, తోలు బొమ్మలాటలు , మ్యాజిక్ షోలు, జానపద కార్యక్రమాలను నిర్వహించింది. రాష్ట్రాలలో నెహ్రూ యువ కేంద్రం మరియు ఎన్ఎస్ఎస్ యూనిట్ల సహకారంతో స్వాతంత్ర్య నడకలు నిర్వహించబడ్డాయి. బెంగళూరులో స్వాతంత్ర్య సమరయోధులపై ఆర్ఓబి నిర్వహించిన ఎగ్జిబిషన్ను ఐ అండ్ బి శాఖ సహాయ మంత్రి డాక్టర్ ఎల్. మురుగన్ ప్రారంభించారు. బికనీర్లో కేంద్ర సహాయ మంత్రి శ్రీ అర్జున్ రామ్ మేఘ్వాల్ రాజస్థాన్ రీజనల్ అవుట్ రీచ్ బ్యూరో నిర్వహించిన ప్రదర్శనను ప్రారంభించారు.
ప్రెస్ ఇన్ఫర్మేషన్ బ్యూరో ప్రాంతీయ యూనిట్లు దేశవ్యాప్తంగా వివిధ అంశాలపై వెబ్నార్లను నిర్వహించాయి. స్వాతంత్య్ర పోరాటంలో ఆయా రాష్ట్రాల నుంచి పాల్గొన్న యోధులను గుర్తు చేసే విధంగా ఈ అంశాలను ఎంపిక చేయడం జరిగింది. స్వాతంత్య్ర ఉద్యమంలో ముంబై పాత్ర అనే అంశంపై ముంబై ప్రెస్ ఇన్ఫర్మేషన్ బ్యూరో వెబ్నార్ని ఉద్దేశించి స్వాతంత్య్ర ఉద్యమంలో పాల్గొన్న రోహిణి గవాంకర్ ప్రసంగించారు. భువనేశ్వర్ ప్రాంతీయ యూనిట్ వెబినార్ ను నిర్వహించింది.
ఐకానిక్ వారోత్సవాల్లో యువత కు వివిధ క్విజ్లు, చర్చా కార్యక్రమాలు, పోటీలను నిర్వహించడం జరిగింది.
జన్ -భగీదరి  అనే అంశానికి ప్రాధాన్యత ఇస్తూ ఐకానిక్ వారోత్సవాలను నిర్వహించారు. ఆజాది కా అమృత్ మహోత్సవ్ కార్యక్రమం ప్రభుత్వ కార్యక్రమంగా కాకుండా ప్రజా ఉద్యమంగా జరగాలన్న లక్ష్యంతో ఈ కార్యక్రమాన్ని నిర్వహించడం జరిగింది.
వాణిజ్యం, పరిశ్రమల మంత్రిత్వ శాఖ
భారత్-ఈయూ టీటీసీ మంత్రుల స్థాయి సమావేశం సందర్భంగా డోంబ్రోవ్స్కిస్తో పీయూష్ గోయల్ సమావేశం
భారత్-యూరోపియన్ యూనియన్ 'ట్రేడ్ అండ్ టెక్నాలజీ కౌన్సిల్'  మొదటి మంత్రిత్వ స్థాయి సమావేశం సందర్భంగా, భారత వాణిజ్య & పరిశ్రమల శాఖ మంత్రి పీయూష్ గోయల్, యురోపియన్ కమిషన్ ఎగ్జిక్యూటివ్ వైస్ ప్రెసిడెంట్ వాల్డిస్ డోంబ్రోవ్స్కిస్తో ద్వైపాక్షిక సమావేశంలో పాల్గొన్నారు. వాణిజ్య సంబంధిత వ్యవహారాలకు యూరోపియన్ కమిషన్ తరపున వాల్డిస్ డోంబ్రోవ్స్కిస్ బాధ్యత వహిస్తారు. ఇరు పక్షాల ఉన్నతాధికారులు కూడా ఈ ద్వైపాక్షిక సమావేశంలో పాల్గొన్నారు.
రెండు పక్షాల మధ్య దీర్ఘకాలంగా కొనసాగుతున్న భాగస్వామ్యాన్ని ఈ చర్చల సందర్భంగా నాయకులు గుర్తు చేసుకున్నారు. ప్రజాస్వామ్యం, నియమ ఆధారిత అంతర్జాతీయ వ్యవస్థల పట్ల ప్రకటించిన నిబద్ధతకు అనుగుణంగా, ఇరు వర్గాల అనుబంధాన్ని మరింత బలోపేతం చేసేలా కలిసి పని చేయాల్సిన అవసరాన్ని స్పష్టం చేశారు. ప్రస్తుతం జరుగుతున్న ఎఫ్టీఏ చర్చలను వేగవంతం చేయాల్సిన అవసరం ఉందని సమావేశంలో చర్చించారు. ఇరువైపుల ఆర్థిక వ్యవస్థలకు, ఉపాధికి దన్నుగా నిలిచే సమతుల్య & అర్థవంతమైన ఫలితాల కోసం, మార్కెట్ అనుమతులు సహా సున్నితమైన అంశాలను పరిశీలించి, ఆయా సమస్యలకు ఉమ్మడి పరిష్కారాలను కనుగొనడం ద్వారా చర్చలను వేగంగా ముందుకు తీసుకెళ్లాలని నిర్ణయించారు.
వివాద పరిష్కార యంత్రాంగాలు, వ్యవసాయం & మత్స్య పరిశ్రమలకు రాయితీలు, ఈ-కామర్స్ మారటోరియంలు, దేశీయ చట్టాలకు సంబంధించిన అంశాలు సహా డబ్ల్యూటీవో సంస్కరణల విషయంలో ఉమ్మడి ప్రాధాన్యతలపై కలిసి పనిచేయాలన్న నిబద్ధతను ఇరువర్గాలు స్పష్టంగా వెల్లడించాయి. భారతదేశం సహా అభివృద్ధి చెందుతున్న దేశాల్లో కోట్లాది ప్రజల జీవనోపాధికి, ఆహార భద్రతకు మద్దతుగా నిలిచే ఏకాభిప్రాయ ఆధారిత పరిష్కారాలను కొనసాగించేందుకు ఉమ్మడి లక్ష్యాలను రూపొందించుకోవాల్సిన అవసరాన్ని ఇరుపక్షాలు గుర్తించాయి. ఈ ఉమ్మడి ప్రయత్నాలు రాబోయే డబ్ల్యుటీవో మంత్రుల సమావేశంలో అర్ధవంతమైన పరిష్కారాలకు దారి చూపుతాయని ఆశాభావం వ్యక్తం చేశారు.
ఈ సమావేశం తర్వాత, పీయూష్ గోయల్, డోంబ్రోవ్స్కిస్ సహ-అధ్యక్షతన వర్కింగ్ గ్రూప్-3 సమావేశం జరిగింది. భారత్, యూరోపియన్ యూనియన్కు ప్రాతినిధ్యం వహిస్తున్న వాటాదార్లు ఈ సమావేశంలో పాల్గొన్నారు. వాణిజ్యం, పెట్టుబడి, స్థితిస్థాపక సరఫరా గొలుసులపై వర్కింగ్ గ్రూప్-3 దృష్టి పెడుతుంది. బిజినెస్ యూరోప్, డిజిటల్ యూరోప్, ఫుడ్ డ్రింక్స్ యూరప్, కోపా-కోగేకా, ఈఎఫ్పీఐఏ, ఈసీఈఏ వంటి యూరోపియన్ పారిశ్రామిక రంగాల ప్రతినిధులు యూరప్ వైపు నుంచి పాల్గొన్నారు. వ్యక్తిగతంగా సమావేశానికి హాజరైన భారతీయ వ్యాపార ప్రముఖులు రసాయనాలు, లోహాలు, వస్త్రాలు, డిజిటల్ మౌలిక సదుపాయాలు, ఉక్కు స్టీల్ సహా వివిధ రంగాలకు ప్రాతినిధ్యం వహించారు. వ్యవసాయ-ఆహార పరిశ్రమ, సముద్రం, రవాణా వంటి ఇతర రంగాల ప్రతినిధులు వర్చువల్ పద్ధతిలో ఈ సమావేశంలో పాల్గొన్నారు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
దేశంలో ఏవియన్ ఇన్ఫ్లూయాంజా పరిస్థితి
దేశంలో శనివారం నాటికి  తొమ్మిది రాష్ట్రాలలోని  పౌల్ట్రీ పక్షులలో ఏవియన్ ఇన్ఫ్లూయాంజా నిర్ధారణ అయింది.
దీనికి తోడు పన్నెండు రాష్ట్రాలలో కాకి/ వలస/ అడవి పక్షులలోనూ ఏవియన్ ఇన్ఫ్లూయాంజా  వ్యాప్తి నిర్ధారించబడింది. ఈ జాబితాలో హర్యానా, మధ్య ప్రదేశ్, మహారాష్ట్ర, ఛత్తీస్గఢ్ , హిమాచల్ ప్రదేశ్, గుజరాత్, ఉత్తర ప్రదేశ్, ఉత్తరాఖండ్, ఢిల్లీ, రాజస్థాన్, జమ్మూ కాశ్మీర్, మరియు పంజాబ్ రాష్ట్రాలున్నాయి. రుద్రప్రయాగ్, లాన్స్ డౌనీ ఫారెస్ట్ రేంజ్, ఉత్తరాఖండ్లోని పౌడి ఫారెస్ట్ రేంజ్ నుండి సేకరించాన కాకి/ పావురాల నమూనాలు; దీనికి తోడు రాజస్థాన్ రాష్ట్రంలో ఉన్న శ్రీగంగ నగర్ జిల్లా నుండి సేకరించిన పావురాల నమూనాలు; ఉత్తర్ప్రదేశ్ లోని ఫతేపూర్ జిల్లా నుండి సమర్పించిన కాకి మరియు నెమలుల నమూనాలలో ఏవియన్ ఇన్ఫ్లూయాంజా నెగిటివ్గా నిర్ధారణ అయింది. మహారాష్ట్ర, మధ్యప్రదేశ్, ఛత్తీస్గఢ్, పంజాబ్, ఉత్తర ప్రదేశ్, గుజరాత్, మరియు ఉత్తరాఖండ్, కేరళలలోని ప్రభావిత కేంద్రాలలో నియంత్రణ కార్యకలాపాలు వంటి వివిధ కార్యక్రమాలు జరుగుతున్నాయి. కార్యాచరణ ప్రణాళిక ప్రకారం పౌల్ట్రీ పక్షులు, గుడ్లు, పౌల్ట్రీ ఫీడ్లను రాష్ట్రం కోసి / పారవేసిన దానికి సంబంధించి రైతులకు తగు పరిహారం చెల్లించబడుతుంది. భారత ప్రభుత్వపు పశుసంవర్థక శాఖ మరియుడెయిరీ , దాని ఎల్హెచ్ మరియు డీసీ పథకం యొక్క ఏఎస్సీఏడీ కాంపినెంన్ట్ కింద రాష్ట్రాలు, కేంద్ర పాలిత ప్రాంతాలకు 50:50 షేరింగ్ ప్రాతిపదికన నిధులను అందిస్తుంది. ఏవియన్ ఇన్ఫ్లూయాంజా 2021 నియంత్రణకు సవరించి తయారు చేసిన కార్యాచరణ ప్రణాళిక ప్రకారం ప్రతిరోజు రాష్ట్రాలు / యుటీలు డిపార్ట్మెంట్కు వివరాలను అందిస్తున్నాయి. ట్విట్టర్, ఫేస్బుక్ హ్యాండిల్స్ వంటి సోషల్ మీడియా ప్లాట్ఫామ్లతో సహా ప్లాట్ఫామ్ల ద్వారా ఏవియన్ గురించి అవగాహన కల్పించడానికి డిపార్ట్మెంట్ నిరంతరాయంగా ప్రయత్నాలు చేస్తోంది.